**Klaus von Dohnanyi** (født 23. juni 1928 i Hamburg) er en tysk politiker (SPD). Han var utdannelses- og vitenskapsminister i den føderale regjeringen fra 1972 til 1974 og fra 1981 til 1988 førsteborgermester (regjeringssjef) i bystaten Hamburg.

Liv og virke
------------

### Bakgrunn, utdannelse

Von Dohnanyi vokste opp i Berlin-Grunewald. Hans far Hans von Dohnanyi ble i 1938 sendt som *Reichsgerichtsrat* til Leipzig. Han ble henrettet mot slutten av andre verdenskrig som motstandskjemper. 

Fra 1938 til 1940 gikk Klaus von Dohnanyi på *Thomasschule zu Leipzig*, fra 1940 til 1944 på *Benediktinergymnasium* i Ettal og så på *Helmholtz-Gymnasium* i Potsdam.

Fra høsten 1944, etter nød-Abitur, ble han utskrevet til Volkssturm, en militær enhet for særlig unge eller særlig gamle; i november 1944 ble han funnet anvendelig for krigføring («kriegsverwendungsfähig») og i januar neste år innkalt til en kampbataljon i Reichsarbeitsdienst i Karstädt i Prignitz. I mai 1945 havnet han for noen få dager i kanadisk krigsfangenskap. Høsten 1945 traff han igjen på sin familie i Frankfurt am Main, som han hadde vært atskilt fra under sin krigstjeneste.

I 1946 begynte han å studere jus, og avla 1949 den første og 1957 den andre juridiske statseksamenen. I 1959 ble han dr.juris.

### Karriere

Fra 1951 arbeidet han i et amerikansk advokatkontor, og deretter ved Max-Planck-Institut für Internationales Privatrecht. I 1954 tok han også en amerikansk grad, LL.M. (*Master of Law*), ved Yale University. Fra 1954 arbeidet han ved Ford-verket i Köln, fra 1956 som leder av planlegningsavdelingen. Fra 1960 til 1967 var han *Geschäftsführender Gesellschafter* ved markedsforskningsinstituttet Infratest.

Klaus von Dohnanyi ble medlem av SPD i 1957. Fra 1969 til 1981 var han medlem av det tyske parlamentet. I 1979 ble han partiformann i Nordrhein-Westfalen. Fra 1982 til 1988 var han medlem av Hamburgs borgerskap.

I 1968 ble han statssekretær i næringsministeriet. Året etter ble han parlamentarisk statssekretær for utdannelses- og vitenskapsministeren. Da Hans Leussink trakk seg fra denne stillingen i januar 1972, ble han etterfulgt av Dohnanyi. Da Willy Brandt gikk av som kansler den 7. mai 1974, forlot Dohnanyi regjeringen. Mellom 1976 og 1981 var han statsminister i utenriksdepartementet.

Den 24. juni 1981 ble Klaus von Dohnanyi valgt til Hans-Ulrich Kloses etterfølger som Hamburgs førsteborgermester. Denne stillingen hadde han frem til 8. juni 1988.

Familie
-------

Klaus von Dohnanyi er sønn av Hans von Dohnanyi og hans kone Christine Bonhoeffer, søster av Dietrich Bonhoeffer. Han er barnebarn av den ungarske komponisten Ernst von Dohnányi, og er gift med forfatteren Ulla Hahn. Hans bror er dirigenten Christoph von Dohnányi.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. ↑   Munzinger Personen, Munzinger IBA 00000011966, besøkt 9. oktober 2017[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id dohnanyi-klaus-von, besøkt 9. oktober 2017[Hentet fra Wikidata]
4. ↑   Discogs, Discogs artist-ID 2739102, besøkt 9. oktober 2017[Hentet fra Wikidata]
5. ↑   www.theodor-heuss-stiftung.de, besøkt 16. juni 2018[Hentet fra Wikidata]

Eksterne lenker
---------------

* (en) Klaus von Dohnanyi – kategori av bilder, video eller lyd på Commons Rediger på Wikidata

| * v
* d
* r
Førsteborgermestre i Hamburg |
| --- |
| 
* Werner von Melle
* Friedrich Sthamer
* Arnold Diestel
* Carl Wilhelm Petersen
* Rudolf Roß
* Carl Wilhelm Petersen
* Carl Vincent Krogmann
* Rudolf Petersen
* Max Brauer
* Kurt Sieveking
* Max Brauer
* Paul Nevermann
* Herbert Weichmann
* Peter Schulz
* Hans-Ulrich Klose
* Klaus von Dohnanyi
* Henning Voscherau
* Ortwin Runde
* Ole von Beust
* Christoph Ahlhaus
* Olaf Scholz
* Peter Tschentscher

 |  |

| * v
* d
* r
Tysklands utdanningsministre |
| --- |
| Hans Leussink (1969–1972) **·** Klaus von Dohnanyi (1972–1974) **·** Helmut Rohde (1974–1978) **·** Jürgen Schmude (1978–1981) **·** Björn Engholm (1981–1982) **·** Dorothee Wilms (1982–1987) **·** Jürgen Möllemann (1987–1991) **·** Rainer Ortleb (1991–1994) **·** Karl-Hans Laermann (1994) **·** Jürgen Rüttgers (1994–1998) **·** Edelgard Bulmahn (1998–2005) **·** Annette Schavan (2005–2013) **·** Johanna Wanka (2013–2018) **·** Anja Karliczek (2018–2021) **·** Bettina Stark-Watzinger (2021–) |

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** Munzinger (iba) **·** MusicBrainz **·** Discogs
 |